**Anexa 3**

**Procedură acordare ISBN și descriere CIP**

**I. Predarea manuscrisului și a materialelor necesare**

a. Autorul prezintă manuscrisul în format electronic (prin e-mail pe adresa editurii sau pe CD-ROM, DVD);

b. Autorul completează documentele: Declarație de Originalitate sau, în cazul volumelor colective, Acord de publicare și declarație de originalitate;

c. Autorul predă Referatele științifice;

d. Autorul completează cererea ISBN;

**Notă: NU SE ACCEPTĂ COMPLETAREA CERERII ISBN ÎN LIPSA MANUSCRISULUI ÎN FORMĂ FINALĂ. TOATE DOCUMENTELE POT FI TRIMISE ȘI PRIN E-MAIL, SEMNATE OLOGRAF ȘI SEMNATE ACOLO UNDE ESTE NECESAR.**

**Durata procedurii**: în momentul prezentării manuscrisului/în ziua trimiterii manuscrisului prin e-mail.

**II. Acordarea ISBN**

1. Editorul face o primă evaluare a manuscrisului și formulează observațiile preliminare cu privire la manuscris (acceptat/neacceptat pentru publicare), pe care le transmite autorului;
2. Dacă manuscrisul este publicabil, editorul transmite autorului numărul ISBN.

**Durata procedurii:** 1-5 zile lucrătoare din momentul predării manuscrisului.

**III. Predarea manuscrisului în formă finală corectată conform sugestiilor editorului.**

**Durata procedurii:** Stabilită de autor.

**IV. Transmiterea cererii ISBN la Biblioteca Națională, în vederea obținerii descrierii CIP.**

**Durata procedurii: În ziua în care autorul transmite manuscrisul cu corecturile/completările sugerate.**

**Notă: ÎN VEDEREA EVITĂRII SITUAȚIILOR CARE DUC LA MODIFICAREA / ANULAREA DESCRIERII CIP, CEREREA SE TRANSMITE LA BIBLIOTECA NAȚIONALĂ DOAR CÂND EXISTĂ SIGURANȚĂ CU PRIVIRE LA INTENȚIA AUTORULUI CU PRIVIRE LA PUBLICAREA MANUSCRISULUI ÎNTR-O FORMĂ ACCEPTABILĂ DIN PUNCT DE VEDERE GRAMATICAL ȘI AL RESPECTĂRII LEGII DREPTULUI DE AUTOR.**

**V. Transmiterea descrierii CIP către autor.**

**Durata procedurii:** minim 10 zile lucrătoare din momentul transmiterii cererii ISBN către Biblioteca Națională.

**VI. Predarea, de către autor, a unui număr de 9 exemplare din volumele tipărite, în vederea transmiterii acestora către de Biblioteca Națională și a constituirii Depozitului Legal.**

**Durata procedurii:** maxim 30 de zile de la data acordării descrierii CIP.

**Notă:** Conform Legii Depozitului Legal, volumele pentru care s-a acordat ISBN și descriere CIP trebuie să ajungă la Biblioteca Națională în termen de 30 de zile de la data apariției acestora.